Estijos transportas

Estijos transportas panašus į Lietuvos, išplėtotas ir prižiūrimas.

Miestų transportas 
Didžiuosiuose Estijos miestuose veikia autobusų, troleibusų ir tramvajų linijos. Maršrutinių autobusų tinklas nėra labai paplitęs, dažniausiai maršrutiniai autobusai veža į didesnių miestų priemiesčius ir retai sustoja miestų ribose.

Autobusai 
Autobusų maršrutai veikia beveik visuose Estijos miestuose. Kai kuriuose miestuose keleivių vežimo galimybė suteikiama kelioms firmoms. Pavyzdžiui, Taline jų 2 – TAK (Tallinna Autobussikoondise AS) ir „MRP Linna Liinid“, Tartu ir Piarnu miestuose po vieną. Keleiviai vežami moderniais Scania ir Volvo autobusais.

Troleibusai 
Talinas – vienintelis Estijos miestas, kuriame veikia troleibusų linijos. Jų eksploatavimas prasidėjo 1965 m. liepos 6 d., kai buvo atidaryta linija nuo Estonia teatro iki Hipodromo. Išsamesnė troleibusų istorija pateikta lentelėje.

Keleiviai vežami senais Škoda ir naujais Solaris troleibusais.

Tramvajai 
1067 mm vėžės pločio tramvajų tinklas Taline plečiasi nuo 1888 metų, kai pirmieji tramvajai buvo varomi arklių jėga. Pirmoji elektrifikuota linija buvo atidaryta 1925 m. Spalio 28 d. Pirmas ČKD Tatra tramvajus atvyko į Taliną 1973 metais. Dabar mieste naudojami 56 KT4SU, 12 KTNF6 (rekonstruota: 10 KT4SU, 2 KT4D iš Gera ir Erfurto) ir 23 KT4D (12 iš Gera, 6 iš Kotbuso, 1 iš Frankfurto (Oder) ir 5 iš Erfurto). Pirmas KT4SU buvo pargabentas į Taliną 1981 metais ir buvo paleistas linijom 1981 m. Kovo 10 d. Taip pat buvo naudojami 59 T4SU (1973 Gėgužė – 2005 Rugsėjis), 49 Gotha G4 (1965 Sausis – 1988 Spalis), 19 Lowa T54-B54 (1955 Vasaris – 1977 Kovas), 14 T2-62 ir B2-62 (1962–1981) ir daugybė kitų tipų tramvajų. Pirmieji elektriniai tramvajai buvo statomi Taline, „Dvigatel“ gamykloje prieš II Pasaulinį karą ir kelerius metus po jo. Paskutinis buvo pagamintas 1954 metais.

Mieste yra keturios tramvajų linijos:
 (Kopli-Kadriorg),
 (Kopli-Ülemiste),
 (Tondi- Kadriorg),
 (Tondi- Ülemiste).

Labai trumpai važinėjo tramvajai maršrutu nr. 5 (Kopli- Vana-Lõuna), bet dėl nepopuliarumo šis maršrutas buvo uždarytas 2004 m. Sausio 1 d. Retkarčiais šiuo maršrutu važinėja 6 maršruto tramvajus, bet jį paleidžia tik kitų linijų remonto metu arba per dideles šventes, kai miesto transportas yra perkrautas.
Ateityje planuojama atidaryti greitojo tramvajaus liniją iš rytinių sostinės priemiesčių per Lasnamäe ir miesto centrą iki vakarinių priemiesčių.

Taksi tinklas 
Taip pat veikia taksi paslaugos. Taksi ir įkainių pasirinkimas platus.

Bilietai (miestų transporte) 
Bilietai visoms priemonėms vienodi ir juos nusipirkti galima transporte (dukart brangesnis) arba spaudos kioskuose. Taline ir Tartu galima nusipirkti SMS-bilietą.
Nuolatiniai bilietai gali būti paprasti (popieriniai) arba įvedami kompiuteriu į ID kortelę (deja, tai taikoma tik vietiniams gyventojams turintiems pilietybę ir ID kortelę). Elektroninius bilietus galima apmokėti per internetinį banką, taip ir spaudos kioskuose arba miesto rajonų valdybose.
Visos transporto priemonės važinėja dažnai ir kiekvieną dieną jų darbas tęsiasi iki 24 valandos.

Tarpmiestinis transportas 
Tarpmiestinis susisiekimas Estijoje organizuotas šiais transporto būdais:
 Autobusai
 Traukiniai
 Laivai
 Oro transportas

Autobusai 
Iš šalies sostinės – Talino, autobusu galima pasiekti praktiškai bet kokį kitą miestą arba miestelį. Nuo autobusų stoties prie geležinkelio stoties išvyksta priemiestinių linijų autobusai, o iš autobusų stoties – tarpmiestiniai autobusai.

Traukiniai 

Kadangi tik nedidelė Estijos geležinkelių dalis yra elektrifikuota (tik 132 km iš 1018 km viso geležinkelio ilgio), firmos Elektriraudtee elektriniai traukiniai veža keleivius tik nedideliais atstumais nuo sostinės iki galinių sustojimų Aegviidu rytuose, Paldiski vakaruose ir Riisipere pietvakaruose.

Bendrovės Edelaraudtee dyzeliniais traukiniais iš Talino galima pasiekti Tartu, Piarnu, Viljandį ir Narvą, o iš Tartu traukiniai važiuoja į Valgą ir Oravos stotį prie Rusijos sienos.

Laivai 
Laivais (keltais) keleiviai pasiekia praktiškai visas apgyvendintas salas, pradedant nuo tokių didelių kaip Sarema, Hyjuma ir Vormsis, ir baigiant mažomis salomis – Kihnu, Ruhnu, Pranglis, Naisaras, Aegna ir t. t.

Oro transportas 
Lėktuvai iš Talino oro uosto skrenda į Saremą – Kuresarę ir Hyjumą – Kerdlą. Retkarčiais vyksta skrydžiai į Kihnu ir Ruhnu salas iš Piarnu oro uosto.

Nuorodos 
 Elektroninių bilietų pardavimo tinklalapis. Rusų k. 
 Talino Autobusų Susijungimas. Anglų k. 
 Informacija apie Talino transportą. Rusų k.